El col·legi Joan XXIII convoca el XIII Certamen Pictòric
2025-07-24

Recentment, el Centre Educatiu Joan XXIII de Burjassot ha convocat la XIII edició del seu Certamen Pictòric; una cita anual amb les Arts Plàstiques que, al mes de maig, concretament, el dia 13 a  les 19.00 hores, donarà a conéixer a les seues guanyadores i guanyadors  del certamen en l’acte d’inauguració de l’exposició de totes les obres presentades. Esta inauguració tindrà lloc la Sala d’actes.

Este certamen de pintura naix en el Patronat Joan XXIII, l’any 20210, amb la missió de fomentar l’educació artística, així com d’oferir a la joventut una oportunitat de demostrar les seues capacitats i posar-les en valor, donant una meta pròxima a aquells interessats i interessades en el dibuix i la pintura.

Poden participar en el concurs els  i les joves residents a Burjassot o que estudien en qualsevol col·legi (públic, concertat o privat), pertanyents a qualsevol associació cultural o acadèmia de la població, en qualsevol dels períodes de formació, sempre que la seua edat s’ajuste a alguna de les categories establides: categoria A, fins a 5 anys inclosos; categoria B entre 6 i 9 anys, categoria C entre 10 i 12 anys; categoria D, entre 13 i 16 anys i categoria F, entre 17 i 20 anys.

El jurat, format per professionals relacionats amb l’art, professors d’Educació Infantil-Primària, Secundària, Batxillerat i Cicles Formatius, una representació de l’AMPA del col·legi Joan XXIII i una representació del Patronat Joan XXIII, triarà els seleccionats i els guanyadors sense conéixer la seua autoria i seguint uns criteris d’originalitat, expressivitat, interés artístic i domini tècnic.

Tota la informació sobre les accions del centre i sobre el certamen poden consultar-se en aquest ENLLAÇ o en els QR que el centre ha afegit als cartell promocionals del certamen.